3 soek wat peperduur kameratoerusting buit | Maroela Media
Die polisie se eenheid vir georganiseerde misdaad in die Wes-Kaap is op die spoor van drie verdagtes nadat 'n groep gewapende rowers Vrydag op 'n ateljee in Tuine in Kaapstad toegeslaan en na raming R4 miljoen se kameratoerusting gesteel het.
Kapt. FC van Wyk, woordvoerder van die polisie, sê die rowers het hulle Vrydagoggend as klante voorgedoen toe hulle omstreeks 09:15 op die ateljee toegeslaan en die werknemers met vuurwapens aangehou het.
Die rowers het met kameras, kameralense en toerusting wat gebruik word vir die vervaardiging van rolprente in 'n wit Toyota Etios en 'n bruin Toyota Corolla op die vlug geslaan.
Een van die verdagtes is op kringtelevisiekameras vasgelê. (Foto: SAPD)
Die voorval is op kringtelevisiekameras vasgelê en een van die verdagtes kon met behulp van dié beeldmateriaal uitgeken word.
Die polisie doen 'n beroep op die publiek om enige inligting oor waar die verdagtes hulself moontlik kan bevind by speursers. Isaac Tshabalala by 067 713 5460 of die misdaadstopnommer by 08600 10111 aan te meld.
'n Saak van sakeroof word ondersoek.
Die "verdagtes" wil seker hul eie BLM film vervaardig.
Natuurlik staan daar altyd 'n party reg om dit te koop by die diewe. En dis waar ons grootste misdaad probleem lê . Maak plan met die pandjie winkel eienaars en misdaad is dan nie meer so 'n gesogte beroep nie.